open-index/open-wikipedia-markdown huggingface dataset:
Rafael Fernández Martínez

**Rafael Fernández Martínez**, nado en Pontevedra o 24 de outubro de 1916 e finado en Oviedo o 8 de marzo de 1979, foi un avogado e político galego.

## Traxectoria 
Fillo de Domingo Fernández Méndez, que foi catedrático da Escola Normal de Pontevedra. Estudou o bacharelato en Pontevedra e despois trasladouse coa familia a Oviedo. Fundador do SEU en Oviedo, estivo encarcerado na primavera de 1936. Co golpe de Estado do 18 de xullo de 1936 alistouse como voluntario no bando sublevado. Ferido en combate, foi nomeado xefe do SEU de Oviedo e rematou os estudos de Dereito. Doutor en Dereito, xuíz de primeira instancia e profesor de dereito penal da Universidade de Oviedo, foi secretario local de FET y de las JONS de Oviedo e consejero provincial do Movimiento de Asturias. Foi Tenente Fiscal da Audiencia de Oviedo. En abril de 1956 foi nomeado gobernador civil de Pontevedra. Cesou como gobernador en 1961 e foi nomeado gobernador civil de Tarragona, posto no que cesou en 1967. Despois foi fiscal xefe da Audiencia provincial de Oviedo.

## Recoñecementos 
* Encomenda de Cisneros.
* Cruz de Guerra.
* Medalla de Campaña.
* Medalla da Vieja Guardia.
* Medalla de Fundador do SEU.
* Gran Cruz da Orde do Mérito Civil, 1960.

## Notas 
## Véxase tamén 
### Bibliografía 
*  (2015): *Filgueira Valverde. Crónica de una alcaldía (1959-1968)*, 352 pp., Concello de Pontevedra e *Faro de Vigo*, D.L.: PO 314-2015.
Różanka, voivodato de Lublin

**Różanka** (pronuncia [[Alfabeto Fonético Internacional|]] é unha localidade do concello rural de Włodawa, no condado de Włodawa do voivodato de Lublin (Polonia), preto da fronteira con Belarús. Está a 8&nbsp;km ao norte de Włodawa e a 79&nbsp;km ao nordés de Lublin. Ten unha poboación de 983 habitantes.
Elías Palao Martialay

**Elías Mario Palao Martialay**, finado en Madrid o 9 de xuño de 1984, foi un médico e político español.

## Traxectoria 
Fillo de Manuel Palao Neira, coronel da Garda civil. Foi médico en Ourense. Falanxista, foi tenente médico na Guerra civil. Foi nomeado xefe do Servicio Nacional de Incorporación de Asociaciones en 1940. En xuño de 1951 foi nomeado gobernador civil de Pontevedra. Cesou como gobernador a principios de febreiro de 1956. Foi Comisario Xeral de Abastecementos. En 1969 foi nomeado médico do Rexistro Civil do Xulgado Municipal número 4 de Madrid.

## Vida persoal 
Casou en Ourense con Amalia Taboada Galán, filla de Carlos Taboada Tundidor, en 1939.

## Notas
Mission: Impossible III

***Mission: Impossible III*** (tamén coñecido como ***M:i:III***, ***M:I-3*** ou ***Mission: Impossible 3***) é un filme estadounidense dirixido e coescrito por J.J. Abrams, que se estreou no 2006. Está protagonizado por Tom Cruise, quen tamén é o produtor. Foi estreado o 26 de abril de 2006 no Festival de Cine de Tribeca, e nos Estados Unidos o 5 de maio de 2006. O filme foi un éxito de recadación, e recibiu críticas maioritariamente positivas. É a terceira entrega da serie cinematográfica *Mission: Impossible*, e foi precedida por *Mission: Impossible II* (2000) e seguida por *Misión Imposible: Protocolo fantasma* (2011).

## Personaxes 
* Tom Cruise como Ethan Hunt
* Philip Seymour Hoffman como Owen Davian
* Ving Rhames como Luther Stickell
* Billy Crudup como John Musgrave
* Michelle Monaghan como Julia "Jules" Meade
* Keri Russell como Lindsey Farris
* Jonathan Rhys Meyers como Declan Gormley
* Maggie Q como Zhen Lei
* Simon Pegg como Benji Dunn
* Eddie Marsan como Brownway
* Laurence Fishburne como Theodore Brassel
* Bellamy Young como Rachael
* Jeff Chase como Gardacostas de Davian
* Erin Cahill como Elisa
* Bahar Soomekh como Tradutora de Davian
* George Cheung como Xogador en Shangai
* Ty Williams como Thug
* Sasha Alexander como Melissa Meade
* Aaron Paul como Rick Meade

## Notas 
## Véxase tamén 
### Ligazóns externas 
* 
* Ficha en AllMovie
Genaro Riestra Díaz

**Genaro Riestra Díaz**, nado en Cidade de México o 1 de novembro de 1905 e finado en Bilbao o 28 de xullo de 1957, foi un político español.

## Traxectoria 
Estudou en Xixón e foi profesor mercantil. Na II República Española difundiu o ideario falangista en Hispanoamérica. Foi Xefe Territorial das Antillas en 1939. Residente en Cidade de México, foi responsable das Falanges de México e Cuba. Foi expulsado de México. Foi Delegado especial para a repatriación de menores. Secretario Nacional, delegado do Servizo Exterior de Falange Española e responsable das Falanges del Mar. O 11 de abril de 1943 foi nomeado gobernador civil de Pontevedra. En setembro de 1944 pasou a ser gobernador civil de Biscaia. Foi procurador en Cortes. Foi condecorado coa Medalla de Oro de Vizcaya, a Medalla de Oro de Bilbao, a Gran Cruz da Orde do Mérito Civil e a Gran Cruz da Orde de Isabel a Católica.

## Vida persoal 
Casou con María de los Ángeles de la Fuente Díaz.

## Notas 
## Véxase tamén 
### Ligazóns externas 
* Genaro Riestra Díaz
* Ficha no Congreso do deputados
* Ficha no Registro Nacional de Extranjeros en México
Adriana Lima

**Adriana Lima**, nada en Salvador (Baía) o 12 de xuño de 1981, é unha modelo e actriz brasileira coñecida por ser imaxe de Victoria's Secret dende 2000, así como a imaxe dos cosméticos de Maybelline dende 2003 a 2009.

## Traxectoria
Con 15 anos Lima acabou primeira na competición Supermodelo do Brasil de Ford, e segunda no ano seguinte na competición Supermodelo do Mundo de Ford. No 2012 foi a cuarta supermodelo que máis cartos gañou segundo a revista *Forbes*, cunhas ganancias estimadas de $7,3 millóns por ano. No 2013 acadou o terceiro posto, e no 2014 o segundo cunhas ganancias de $8 millóns.
## Notas 
## Véxase tamén
Francisco Rodríguez Acosta

**Francisco Rodríguez Acosta**, nado cara a 1893 e finado en Xaén o 11 de agosto de 1973, foi un militar e político español.

## Traxectoria 
Comandante de Infantaría. En 1936 foi nomeado Xefe provincial de Falange Española de las JONS de Xaén. En marzo de 1939 foi nomeado gobernador civil de Xaén. En abril de 1940 pasou a ser gobernador civil de Pontevedra. Cesou en abril de 1943 e pasou a ser gobernador de Albacete. Foi procurador nas Cortes franquistas como conselleiro nacional do Movimiento (1949-1958).

## Recoñecementos 
En 1973 foille concedida a medalla de ouro da cidade de Xaén a título póstumo.

## Vida persoal 
Casou con Joaquina de Irazazábal Jaquotot e foi pai de Joaquina, Francisco e María de la Concepción Rodríguez-Acosta Irazazábal.
## Notas 
## Véxase tamén 
### Bibliografía 
*
Miranda Kerr

**Miranda May Kerr**, nada en Sidney o 20 de abril de 1983 é unha modelo australiana. Kerr acadou a fama en 2007 ó converterse nun dos anxos de Victoria's Secret e foino ata 2012. Foi a primeira australiana en participar en campañas de Victoria's Secret e en representar a tenda de David Jones. Ademais, Kerr lanzou a súa propia gama de produtos orgánicos de coidado da pel, KORA Organics, e publicou o seu propio libro de auto-axuda, *Treasure Yourself*.

Kerr comezou a modelar ós 13 anos, na axencia Chaay's Modelling.

Casou co actor inglés Orlando Bloom no 2010. Tiveron un fillo en 2011 pero separáronse no 2013.

A modelo e o fundador de Snapchat, Evan Spiegel, casaron en maio de 2017. O seu primeiro fillo e o segundo de Kerr naceu en maio de 2018.

## Notas 
## Véxase tamén 
### Ligazóns externas 
*Páxina oficial 
*
Francisco García Alted

**Francisco García Alted**, nado en 1907 e finado en Málaga o 13 de febreiro de 1995, foi un militar e político español.

## Traxectoria 
Estudou na Academia de Infantaría. En 1923 foi destinado ás forzas indíxenas de Marrocos até 1929, cando pasou á Garda civil. Militou en Falange Española de las JONS. A finais 1936 foi nomeado gobernador civil de Málaga, cesando en agosto de 1939. En setembro de 1939 pasou a ser gobernador civil de Pontevedra, cargo do que cesou en abril de 1940. Co grao de capitán, prestou servizos como voluntario na División Azul como Xefe da Policía Militar Española da División Española de Voluntarios. Despois fixo carreira no exército, retirándose como coronel en 1969. Ascendeu a Xeneral de Brigada Honorífico en 1983.

## Vida persoal 
Casou con Ascensión Ibancos Torres.

## Notas
Raquel Zimmermann

**Raquel Zimmermann**, nada en Bom Retiro do Sul o 6 de maio de 1983, é unha modelo brasileira. Foi descuberta por unha axencia de Porto Alegre con 14 anos, e viaxou ao Xapón e París. Pouco despois, Steven Meisel empregou a súa imaxe para a cuberta de *Vogue Italia* en setembro de 2000, e dende entón comezou a súa carreira profesional como modelo.

## Notas 
## Véxase tamén 
### Ligazóns externas 
*Páxina oficial 
*Raquel Zimmermann no Instagram
Manuel Gómez Cantos

**Manuel Gómez Cantos**, nado en San Fernando o 25 de marzo de 1892 e finado en Madrid o 29 de maio de 1977, foi un militar e político español.

## Traxectoria 
Fillo dun oficial de terceira da Mariña, estudou na Academia de Infantaría de Toledo. En 1920 obtivo o pase á Garda Civil como primeiro tenente.

### Na Guerra civil 
Cando aconteceu o golpe de Estado do 18 de xullo de 1936 estaba á fronte da Garda Civil de Villanueva de la Serena, sumouse á rebelión e apresou o alcalde e os concelleiros de esquerda. Matou un concelleiro, feriu ao alcalde e efectuou 60 detencións. Fuxiu a Miajadas dez días despois. En 1937 foi nomeado responsable dunha unidade de contra-guerrilla nas comarcas estremeñas de Hornachos, La Granja, Llerena e Guadalcanal. En 1938 foi delegado de Orde Pública na zona de La Serena, cando foi conquistada polas tropas nacionais. O 8 de setembro de 1938 organizou na praza da vila un xuízo popular que condenou a execución sumaria os 33 prisioneiros de Villanueva de la Serena que aínda estaban na cadea de Badaxoz. Á fronte dunha brigada móbil actuou nas zonas limítrofes das provincias de Badaxoz, Huelva, Sevilla e Córdoba, sendo ascendido a Comandante e condecorado coa Medalla Militar.

### Gobernador civil de Pontevedra 
En marzo de 1939 foi nomeado gobernador civil de Pontevedra co encargo de solucionar o problema dos fuxidos. Desde o momento da súa toma de posesión o 14 de abril, mostrou a súa peculiaridade como por exemplo no uso da prensa como arma política e plataforma persoal. Iniciou varias actuacións populistas como a reconstrución das infraestruturas provinciais e a construción de vivendas sociais. Para solucionar o problema dos escapados, decretou a posta en liberdade de todos os presos gobernativos e publicou un bando para que todos os fuxidos que non tivesen as mans manchadas de sangue se presentase ante el para regular a súa situación. Logrou a presentación de máis de 200 fuxidos. Foi cesado o 25 de agosto dese ano.

### Contra o maquis 
Regresou a Estremadura como tenente coronel e á fronte da Comandancia de Cáceres foi nomeado responsable das forzas encargadas da persecución dos fuxidos en 1942. O 28 de agosto de 1942 mandou asasinar en Alía 30 persoas elixidas ao chou para aterrorizar á poboación. No verán intentou repetir o castigo con 90 persoas, pero o sacerdote Ambrosio Eransus, comandante castrense, logrou impedilo. En abril de 1945, ao saber que un grupo de maquis tomara Mesas de Ibor varias horas e desarmara os catro gardas civís, ordenou fusilalos inmediatamente por covardes. Por negarlle os auxilios espirituais aos gardas, o bispo de Cáceres e o cardeal primado Enrique Pla y Deniel fixeron presión a Francisco Franco e Gómez Cantos foi procesado e estivo uns meses na cadea.

## Véxase tamén 
### Bibliografía 
* 

* 
* 
* 
### Ligazóns externas 
* El guardia civil más sanguinario
* O virreinado de "papá Manuel" (1).
* O virreinado de "papá Manuel" (e 2)
Antichrist Superstar

***Antichrist Superstar*** é o segundo álbum da banda estadounidense de rock industrial Marilyn Manson, publicado o 8 de outubro de 1996 a través dos selos Nothing Records e Interscope Records. O éxito do disco nas listas *mainstream*  converteu ao grupo nun nome familiar e ao seu líder nunha icona do rock. Isto levou a numerosas protestas de grupos reixiosos e cívicos como a American Family Association debido á percibida postura anti-cristiá da banda ademais de pola da natureza transgresiva e de confrontación da súa música, actuacións e aparencia.

## Listaxe de cancións 
; Notas
* Aínda que está formado por tres ciclos, o álbum foi publicado como un único disco, de xeito semellante aos catro ciclos do traballo *Holy Wood*.
* Hai diferentes nomes para a canción oculta "Empty Sounds of Hate". *The Marilyn Manson Collection* en iTunes a chama "Ghost Track" e Rhapsody titúlaa "Track 99".

### Descartes
*"Long Hard Road Out of Hell" – aparece na banda sonora da película de 1997 *Spawn*; tamén editado no sinxelo promocional "Man That You Fear".
*"The Suck For Your Solution" – aparece na banda sonora de *Howard Stern: Private Parts*.
*"Apple of Sodom" – aparece na banda sonora de *Lost Highway*.
*"Astonishing Panorama of the Endtimes" – non editada, unha gravación posterior para as sesións do *Mechanical Animals*, con letras actualizadas e un arranxo distinto, foi lanzada na banda sonora de *Celebrity Deathmatch* ademais de no álbum ao vivo *The Last Tour on Earth*.
Murdered Love

***Murdered Love*** é o oitavo álbum da banda estadounidense de metal alternativo P.O.D., publicado o 10 de xullo de 2012 a través do selo Razor & Tie. O disco estreouse no número 17 da lista *Billboard 200* cunhas vendas de 16.000 copias na súa primeira semana nos Estados Unidos. *Murdered Love* é a continuación de *When Angels & Serpents Dance* e marca a reunión co produtor Howard Benson, que tamén traballou non seu álbums *The Fundamental Elements of Southtown*, *Satellite* e *Payable on Death*. Antes da edición oficial do disco tres cancións estiveron dispoñibles para descargar; dúas delas, "Eyez" e unha versión demo de "On Fire", dispoñibles de xeito gratuíto na web da banda. O disco conta coa aparición de Jamey Jasta de Hatebreed, Sen Dog de Cypress Hill, e Sick Jacken de Psycho Realm. Unha edición *deluxe*, con acústicos e temas extra, foi publicada o 22 de outubro de 2013.

## Listaxe de cancións
Holy Wood (In the Shadow of the Valley of Death)

***Holy Wood (In the Shadow of the Valley of Death)*** é o cuarto álbum da banda estadounidense de rock industrial Marilyn Manson, publicado o 13 de novembro de 2000 a través dos selos Nothing Records e Interscope Records. O disco marcou un regreso ao metal industrial e alternativo dos primeiros traballos do grupo, tras o modernizado glam rock de *Mechanical Animals*. Como a súa primeira edición tras o masacre de Columbine o 20 de abril de 1999, *Holy Wood* foi a réplica de Marilyn Manson ás acusacións que se dirixiu cara a eles como consecuencia do tiroteo. O líder da banda describiu o disco como "unha declaración de guerra".

## Listaxe de cancións
The Golden Age of Grotesque

***The Golden Age of Grotesque*** é o quinto álbum da banda estadounidense de rock industrial Marilyn Manson, publicado o 13 de maio de 2003 a través dos selos Nothing Records e Interscope Records. É o último disco en contar co guitarrista John 5, e en vez de substituílo Tim Skold tocou o baixo e a guitarra, continuando o grupo como un cuarteto. Unha edición limitada inclúe un DVD titulado *Doppelherz*, unha curtametraxe subrrealista dirixida por Manson.

## Listaxe de cancións 
Todos os temas compostos por Manson.
Eat Me, Drink Me

***Eat Me, Drink Me*** é o sexto álbum da banda estadounidense de rock industrial Marilyn Manson, publicado o 5 de xuño de 2007 a través do selo Interscope Records. Gravouse nunha casa alugada en Hollywood polo vocalista Marilyn Manson e o guitarrista e baixista Tim Sköld, que tamén se encargaron de producir o traballo. Sean Beavan encargouse das tarefas de mestura. Tras o seu lanzamento obtivo recensións positivas dos críticos do *mainstream*.

## Listaxe de cancións
Grosista

[thumb|320px|Interior do Mercado por xunto de alimentación en [Múnic (Alemaña), o terceiro centro grosista de Europa.]]

O **grosista**  é un compoñente da cadea de distribución, na que a empresa ou o empresario, non se pon en contacto directo cos consumidores ou usuarios finais dos seus produtos, senón que entrega esta tarefa a un especialista. O grosista é un intermediario entre o fabricante (ou produtor) e o usuario intermedio (retallista ou comerciante polo miúdo); intermediario que:

* **compra** a unha persoa que produce (produtor)(independente ou asociado en cooperativa), a un fabricante, a outro grosista ou intermediario en grandes cantidades.
* **vende** a un fabricante, outro grosista ou a un retallista, en cantidades máis pequenas, mais nunca ao consumidor ou usuario final.

No caso de produtos agrícolas, compran a pequenos agricultores, agrupan a produción, clasifícana, envásana e etiquétana...
As empresas grosistas están perdendo protagonismo a favor das grandes empresas de distribución ou de asociacións de retallistas, que están a asumir funcións propias do mercado por xunto.

O conxunto das actividades dos grosistas chámase **mercado por xunto** ou **mercado grosista**.

## Notas 
## Véxase tamén 
### Outros artigos 
* Canle de distribución
* Cash and carry
* Retallista
* Lonxa
Década de 1970

A **década de 1970** foi o período de tempo entre o 1 de xaneiro de 1970 e o 31 de decembro de 1979. Foi a época en que aconteceu a crise do petróleo, o que conduciu aos Estados Unidos, o Brasil, Suecia e o Reino Unido á recesión económica. O Xapón e a desaparecida Alemaña Occidental, ao contrario, iniciaron procesos de crecemento.

## Política 
* novembro de 1975, Independencia de Angola.
* 6 de decembro de 1978, Constitución española de 1978, que recoñece a nacionalidade histórica de Galicia.

## Notas
The High End of Low

***The High End of Low*** é o sétimo álbum da banda estadounidense de rock industrial Marilyn Manson, publicado o 20 de maio de 2009 a través do selo Interscope Records.

## Listaxe de cancións 
**Cancións extra da edición normal**
*"Pretty as a Swastika" (Alternate Version) [Versión de tendas de música independentes] – 2:26
*"Arma-goddamn-motherfuckin-geddon" (Teddybears Remix) [Versións internacionais] – 3:30

### Disco extra da edición deluxe
**Cancións extra da edición deluxe**
*"Fifteen" (Alternate Version) [canción extra en iTunes] – 4:17
*"Into The Fire" (Alternate Version) [iTunes pre-order & Japanese versions] – 4:34
*"Arma-goddamn-motherfuckin-geddon" (Alternate Version) [Hot Topic deluxe edition] – 3:39
Dolyna

**Dolyna** (en ; en ) é unha vila da rexión de Ivano-Frankivsk, no suroeste de Ucraína, e é centro administrativo do distrito homónimo. Ten unha poboación aproximada de 20.900 persoas.
Myroslav Ivan Liubachivskyi

**Myroslav Ivan Liubachivskyi** (en ), nado o 24 de xuño de 1914 en Dolyna (Austria-Hungría, hoxe Ucraína) e finado o 14 de decembro de 2000 en Lviv, Estudou Filosofía e Teoloxía no seminario de Lviv, e posteriormente en Innsbruck. Foi ordenado sacerdote da arquieparquía de Lviv o 21 de setembro de 1938

Finou o 14 de decembro de 2000, e está enterrado na Catedral de San Xurxo de Lviv.

## Obra 
* 
*  Ao ano seguinte saíu a edición en ucraíno.

## Notas
Born Villain

***Born Villain*** é o oitavo álbum da banda estadounidense de rock industrial Marilyn Manson, publicado o 1 de maio de 2012 a través do selo Hell etc.

## Listaxe de cancións
Mechanical Animals

***Mechanical Animals*** é o terceiro álbum da banda estadounidense de rock industrial Marilyn Manson, publicado o 14 de setembro de 1998 en Australia e un día despois en Alemaña, Estados Unidos e Francia a través dos selos Nothing Records e Interscope Records.

## Listaxe de cancións 
;Notas
*As edicións australiana e coreana do álbum veñen cun DVD adicional que contén os vídeos musicais de "The Beautiful People", "The Dope Show" e "Sweet Dreams".
*Este álbum conta cunha canción oculta reproducible só nun ordenador; é experimental e non ten título, e xoga aínda máis co tema do álbum da personaxe de Omēga e a conformidade. Tras meter o disco nun ordenador iniciase un arquivo autoexecutable que lanza un programa que amosa dúas pinturas de Manson mentres a canción soa de fondo.

### Versión en vinilo
Cando foi publicado en vinilo o álbum foi separado en dous discos; o primeiro acreditado ao personaxe de Alpha (representado polo propio Marilyn Manson), impreso en vinilo branco opaco, e o segundo acreditado a Omēga and the Mechanical Animals en vinilo azul transparente. O álbum de Manson ten canción de amor e alienación, mentres que o de Mechanical Animals contén temas de sexo e uso de drogas. A edición en vinilo foi reeditada en 2012, pero en vinilo negro.

;Nota
*A lonxitude dos temas difire da versión en CD xa que os cortes non están fundidos e aparecen en toda a súa extensión con espazos de entre 1 e 2 segundos entre eles. Ademais, a intro de "I Want To Disappear" aparece como os 15 últimos segundos de "Posthuman" no CD, mentres que no vinilo aparece como parte de "I Want To Disappear".

### Caras b
* "Astonishing Panorama of the Endtimes" (orixinalmente un descarte de *Antichrist Superstar*)
* "Get My Rocks Off" (versión de Dr. Hook)
* "A Rose and a Baby Ruth" (versión de George Hamilton IV)
* "Coma White" (versión acústica)
* "Golden Years" (versión de David Bowie)
* "Diamonds & Pollen" (composta nesta época, aparece no sinxelo "Disposable Teens")
Ponte Carreira

Como topónimo **Ponte Carreira** pode referirse a:

;En Galiza
***Ponte Carreira**, lugar da parroquia de Gafoi, no concello de Frades;
***Ponte Carreira**, lugar da parroquia de Ledoira, no concello de Frades;
***A Ponte Carreira**, lugar da parroquia de Pastor, no concello do Pino.

## Véxase tamén
### Outros artigos
Solange Wilvert

**Solange Wilvert**, nada en Florianópolis (Santa Catarina) o 1 de setembro de 1989, é unha modelo brasileira.

## Traxectoria
Wilvert foi descuberta durante unha sesión de cásting no seu colexio de Florianópolis. Con 14 anos foi contratada en Nova York. Desfilou nas pasarelas para deseñadores como Chanel, Alexander McQueen, Marc Jacobs ou Karl Lagerfeld. Foi a imaxe de Chanel, Calvin Klein, Fendi, Gucci, e Stella McCartney. Apareceu na cuberta de *Stiletto*, *Vogue* (por tres veces), e *Wonderland*.

## Notas 
## Véxase tamén 
### Ligazóns externas 
*Ficha en fashionmodeldirectory.com
Salmonella enterica subsp. enterica

'''*Salmonella enterica* subsp. *enterica*'* é unha subespecie bacteriana da especie *Salmonella enterica*, unha bacteria con forma de bacilo, flaxelada, aerobia, gramnegativa. A subespecie está dividida en moitos serovares. Forman parte desta subespecie moitos dos serovares patóxenos de *S. enterica*; por exemplo os serovares *'*Salmonella* Typhi**, ***Salmonella* Paratyphi** ou ***Salmonella* Typhimurium'*, entre outros. (Para a súa correcta escritura ver máis abaixo).

## Serovares 
Existen máis de 2500 serovares coñecidos de *Salmonella enterica* subsp. *enterica*; na seguinte lista só se indican os máis salientables.
* *Salmonella* Choleraesuis
* *Salmonella* Dublin
* *Salmonella* Enteritidis
* *Salmonella* Gallinarum
* *Salmonella* Hadar
* *Salmonella* Heidelberg
* *Salmonella* Infantis
* *Salmonella* Paratyphi
* *Salmonella* Typhi
* *Salmonella* Typhimurium
* *Salmonella* Genrus

## Nomenclatura 
O nome que se utiliza para os serovares pode ser completo ou acurtado. Na forma curta indícase o xénero (empezando con maiúscula e cursiva), *Salmonella*, seguido do serovar (con maiúscula pero non en cursiva). Por exemplo, *Salmonella* Typhi, para o caso do serovar Typhi.

Cando se escribe o nome completo débese indicar a especie, subespecie e serovar, que no exemplo anterior sería: *Salmonella enterica* subsp. *enterica*, serovar Typhi.

Á súa vez, cada serovar ten moitas cepas, o cal fai que se incremente moito o número de bacterias antixenicamente variables.

A nomenclatura formalizada actual non concorda cos usos tradicionais, que aínda se ven na literatura, nos que se escribían *Salmonella typhi*, *Salmonella typhimurium'' etc. como especies.

## Epidemioloxía 
## Notas
Arquieparquía católica ucraína de Filadelfia

A **arquieparquía de Filadelfia** (en ) é unha sé metropolitana católica ucraína. En 2010 tiña 14.980 bautizados. O seu arcebispo dende 2019 é Borys Gudziak.

## Territorio 
A eparquía abrangue os distrito federal de Washington, D.C., e os estados de Virxinia, Maryland e Nova Jersey, e a parte oriental do de Pensilvania, até os condados de Potter, Clinton, Centre, Mifflin, Huntingdon e Fulton. A sé arquidiocesana é a cidade de Filadelfia, onde está a catedral da Inmaculada Concepción. O territorio está organizado en 66 parroquias.

## Historia 
O 28 de maio de 1913 o papa Pío X erixiu un ordinariato para os fieis de rito oriental nos Estados Unidos.

O 8 de maio de 1924 o ordinariato foi elevado a exarcado apostólico.

O 10 de xullo de 1958 o exarcado apostólico foi elevado ao rango de arquieparquía metropolitana, e tomou o nome actual.

O 14 de xullo de 1961 cedeu os territorios ao oeste de Ohio e dos ríos Missouri e Mississippi para erixir a eparquía de San Nicolao de Chicago.

O 5 de decembro de 1983 cedeu os territorios dos estados de Ohio, Kentucky, Tennessee, Mississippi, Alabama, Xeorxia, a Florida, Carolina do Norte e do Sur, Virxinia Occidental e a parte occidental de Pensilvania para erixir a eparquía de San Xosafat de Parma.

## Episcopoloxio 
* Soter Stefan Ortynskyi (4 de marzo de 1907 - 24 de marzo de 1916, finado)
* Kostiantyn Bohachevskyi (20 de maio de 1924 - 6 de xaneiro de 1961, finado)
* Ambrosii Senyshyn (14 de agosto de 1961 - 11 de setembro de 1976, finado)
* Joseph Michael Schmondiuk (20 de setembro de 1977 - 25 de decembro de 1978, finado)
* Myroslav Ivan Liubachivskyi (13 de setembro de 1979 - 27 de marzo de 1980, nomeado arcebispo coadxutor de Lviv)
* Stefan Sulyk (29 de decembro de 1980 - 29 de novembro de 2000, retirado)
* Stefan Soroka (29 de novembro de 2000 - 16 de abril de 2018, retirado)
* Borys Gudziak (18 de febreiro de 2019 - )

## Notas 
## Véxase tamén 
* Perfil en Catholic-Hierarchy.org
Emanuela de Paula

**Emanuela de Paula**, nada en Cabo de Santo Agostinho, Pernambuco, o 25 de abril de 1989, é unha modelo brasileira. Tamén foi a imaxe de "Next" por dúas temporadas e tamén apareceu no Calendario Pirelli de 2009.

## Notas 
## Véxase tamén 
### Ligazóns externas 
*Ficha en fashionmodeldirectory.com
Ana Beatriz Barros

**Ana Beatriz Barros**, nada en Itabira o 29 de maio de 1982, é unha modelo brasileira. É coñecida por traballar con SI Swimsuit Issue, Guess?, Bebe Stores, Victoria's Secret, Chanel e a liña de moda de Jennifer Lopez.

## Traxectoria 
Ana Beatriz naceu nunha pequena cidade de Itabira, Minas Xerais, filla de Reinato Barros, un enxeñeiro mecánico e Sonia, unha ama de casa. Máis tarde, a súa familia mudouse a Río de Xaneiro, onde pasou a súa infancia. Barros é de ascendencia española, portuguesa e italiana, e é a menor de tres irmás. No presente vive en Manhattan.

## Vida persoal 
Estivo saíndo co comerciante de arte de Nova York Helly Nahmad. Barros casou co millonario grego-exipcio Karim El Chiaty na illa grega de Miconos o 8 de xullo de 2016. Na lista de convidados estaban as súas modelos compañeiras de Victoria's Secret Alessandra Ambrosio, Adriana Lima, Isabeli Fontana e Fernanda Motta.

## Notas 
## Véxase tamén 
### Ligazóns externas 
*Páxina oficial
*Ficha en fashionmodeldirectory.com
Cartucho de trucos

[200px|miniatura|dereita|Cartucho de trucos Game Genie para a [Sega (videoxogos)|Sega Mega Drive.]]
Un **cartucho de trucos** é unha unidade de disco que se conecta a unha videoconsola e permite introducir e habilitar certos códigos que manipulan un videoxogo en execución dun xeito diferente ó definido na programación orixinal do mesmo. Isto permite accións non previstas na programación orixinal do videoxogo, tales coma dispor de vidas ilimitadas, desbloquear niveis, descubrir segredos ocultos e, en xeral, obter calquera outro efecto que poida supor unha vantaxe no desenvolvemento da partida (ou mesmo unha desvantaxe, segundo o caso). Unidades equivalentes foron lanzadas e vendidas para o seu funcionamento en videoconsolas modernas que empregan discos ópticos no canto de cartuchos.

## Funcionamento 
O cartucho conéctase, na meirande parte dos casos, no mesmo porto no que se conectan os cartuchos de videoxogos estándar da videoconsola. O cartucho dispón doutro porto no que se conecta o videoxogo que se desexe empregar. Deste xeito, o cartucho do videoxogo fica conectado á videoconsola a través do cartucho de trucos.

Cando se inicia o sistema, a videoconsola executa o software almacenado no cartucho de trucos, que xeralmente dispón dun menú no que compre seleccionar o videoxogo axeitado e a continuación se visualizarán varios trucos que poderán ser activados. Tamén acostuma existir a posibilidade de que o propio usuario poida introducir novos códigos manualmente, e dese xeito empregar novos trucos que non conteña o cartucho por defecto. Cando se finalizou a selección dos trucos desexados, iníciase a execución do videoxogo, mantendo modificados os valores que foron previamente asignados no cartucho de trucos, conseguendo así que o videoxogo amose o efecto desexado polo usuario.
Torre de Balbén

A **torre de Balbén**, ou **torre de Valbén**, é un pazo do século XVIII situada no lugar de Balbén da parroquia de Vigo, do concello de Carral. En 1994 foi declarada Ben de Interese Cultural.

## Historia 
Mandouna construír Pedro de Ponte, quen estaba casado con María de Omaña. Alí naceu o seu fillo Sebastián Vicente. A última propietaria foi María Jesús Etcheverría, de orixe vasco-francesa.

## Descrición 
Ten dúas entradas, unha dianteira e outra traseira, e está constituído por numerosas ventás (20 aproximadamente). Ten tres balcóns, un na parte dianteira, outro na traseira e outro no lateral. A carón do balcón dianteiro ten un escudo. Na entrada ao pazo hai unhas escaleiras, e logo un camiño de pedra antes de chegar á porta da entrada. A construción está rodeada de arbustos, e ten un amplo xardín con árbores froiteiras, como nogueiras, castiñeiros ou maceiras. O recinto está rodeado por un muro de pedra.

Actualmente atópase en bo estado.

## Véxase tamén 
### Bibliografía 
*  (1978): *Torres y Pazos de La Coruña*. Deputación da Coruña.
*  (2001): *Guía dos Pazos de Galicia. A Coruña*. Editorial Galaxia.

### Ligazóns externas 
* Descrición do pazo e localización, na web de Turgalicia.
* "La casa da «Fonte Quintá» en San Esteban de Cos", artigo de José Francisco Saavedra Rodríguez no *Anuario Brigantino* nº 32, 2009.
Balbén, Vigo, Carral

**Balbén**  é un lugar da parroquia de San Vicente de Vigo no concello coruñés de Carral na comarca da Coruña. Tiña 63 habitantes no ano 2016 segundo datos do INE dos cales 36 eran homes e 27 eran mulleres.

## Lugares e parroquias
### Lugares de Vigo
### Parroquias de Carral
## Notas
## Véxase tamén
### Outros artigos
*Torre de Balbén
Flávia de Oliveira

**Flávia de Oliveira**, nada en Londrina o 17 de xullo de 1983, é unha modelo brasileira. Participou nos desfiles de Victoria's Secret 2006, 2007, 2008, 2010 e 2011. Traballou con Dior, Valentino, Missoni, Elie Saab e Chanel. Tamén foi a imaxe de campañas publicitarias de Blumarine, Dolce & Gabbana, Michael Kors, Pomellato e Salvatore Ferragamo.

## Notas 
## Véxase tamén 
### Ligazóns externas 
*Ficha en fashionmodeldirectory.com
Ana Cláudia Michels

**Ana Cláudia Michels**, nada en Joinville o 31 de xullo de 1981 é unha modelo brasileira de ascendencia alemá.

Comezou a súa carreira en 1997 coa Axencia Mega Agency. Apareceu en catálogos de Victoria's Secret e Le Lis Blanc, unha gran compañía de roupa brasileira, e tamén en anuncios de Calvin Klein. Tamén apareceu en anuncios de Burberry, Giorgio Armani, Louis Vuitton, Macy's, Nike e Tommy Hilfiger, e nas cubertas de edicións internacionais da revista *Vogue*.

## Notas 
## Véxase tamén 
### Ligazóns externas 
*Ficha en fashionmodeldirectory.com
Izabel Goulart

**Maria Izabel Goulart Dourado**, nada en São Carlos o 23 de outubro de 1984, é unha modelo brasileira máis coñecida como **Izabel Goulart**. Foi un dos anxos de Victoria's Secret dende 2005 ata 2008, e traballou para Armani Exchange.

## Notas 
## Véxase tamén 
### Ligazóns externas 
*Ficha en fashionmodeldirectory.com 
*
Debabarrena

**Debabarrena** (*Baixo Deba* en galego) é unha comarca de Guipúscoa, en Euskadi. Atópase no extremo noroeste da provincia, no límite con Biscaia, e ocupa a parte baixa da conca do río Deba.

Limita polo sur coa comarca de Debagoiena, polo oeste coas comarcas biscaíñas de Lea-Artibai e Durangaldea, polo leste coa comarca de Urola Kosta e polo norte co mar Cantábrico.

## Concellos 
## Véxase tamén
Bruna Tenório

**Bruna Tenório**, nada en Maceió, Alagoas o 27 de xuño de 1989, é unha modelo brasileira de devanceiros europeos e indíxenas brasileiros.

Bruna Tenório comezou a súa carreira no 2006 desfilando para Chanel, Christian Dior e Dolce & Gabbana en París e Milán. Despois diso, desenvolveu unha exitosa carreira como estrela de Style.com.

## Notas 
## Véxase tamén 
### Ligazóns externas 
*Blog oficial de Bruna
Camila Finn

**Camila Caroline Finn**, nada en Botucatu, São Paulo, o 6 de novembro de 1991, é unha modelo brasileira. A súa carreira colleu pulo despois de gañar o premio "Supermodelo do Ano" da axencia Ford con 14 anos.

## Notas 
## Véxase tamén 
### Ligazóns externas 
*Ficha en fashionmodeldirectory.com
Fricandó

miniatura|250px|Prato de fricandó.
O **fricandó** é un prato tradicional da cociña catalá que se fai a base de filetes finos de carne de vitela e que case sempre ten cogomelos (tipicamente sendeiriñas, pero poden ser tamén madeirudos ou outras clases). Xunto co estufado de vitela, é un dos poucos pratos da cociña catalá que se fai con carne de vaca ou vitela. Ámbolos dous pratos adóitanse facer o día anterior e pódense requentar cando se desexe.

## Notas
Yulian Sas-Kuilovskyi

**Yulian Sas-Kuilovskyi** (en , en ), nado o 1 de maio de 1826 en Koniushky-Korolivski (entón parte do Reino de Galicia e Lodomeria, actual Ucraína) e finado o 4 de maio de 1900 en Lviv, foi metropolita de Lviv e primado da Igrexa Católica Bizantina Ucraína entre 1899 e 1900.
## Traxectoria 
Yulian Sas-Kuilovskyi naceu o 1 de maio de 1826 en Koniushky-Korolivski, unha vila do distrito de Sambir, entón parte do Reino de Galicia e Lodomeria, no Imperio Austríaco. O 1 de abril de 1854 foi ordenado sacerdote.

O 26 de xuño de 1890 foi nomeado bispo auxiliar de Przemyśl, Sambor e Sanok e bispo titular de *Hephaestus*. Recibiu a consagración episcopal o 17 de agosto de mans do arcebispo de Lviv Sylvestr Sembratovych, sendo os co-consagradores principais Łukasz Solecki, bispo latino de Przemyśl, Yulian Pelesh, bispo de Ivano-Frankivsk, e Jacobus Glazer, bispo auxiliar de Przemyśl.

O 3 de agosto de 1891 foi nomeado bispo de Ivano-Frankivsk, recibindo a confirmación o 29 de setembro. O 19 de xuño de 1899 foi elixido para dirixir a Igrexa Católica Bizantina Ucraína como metropolita de Lviv, o que foi confirmado polo papa o 30 de agosto, mais finou ao ano seguinte en Lviv, o 4 de maio de 1900.

## Notas 
## Véxase tamén 
### Bibliografía 
* 
### Ligazóns externas 
* Perfil en Catholic-Hierarchy.org
Wartan Hunanian

**Wartan Hunanian** (en , *"Vartan Hunanian"*; en ), nado en 1644 en Tokat (Armenia Menor, Imperio Otomán; hoxe Turquía) e finado en maio/xuño de 1715 en Lviv, foi un eclesiástico católico armenio, arcebispo de Lviv entre 1681 e 1715.

## Traxectoria 
### Chegada a Lviv e arcebispo coadxutor 
Naceu en Tokat en 1644. Chegou a Lviv en 1665 dende Etchmiadzin como diácono, acompañando ao legado do catholicos armenio Xacobe IV. Porén, non foi ben recibido alí nin por Torosowicz nin polos fieis, xa que o percibían como un estraño ao non ser orixinario de Polonia,

## Notas 
## Véxase tamén 
### Bibliografía 
* 
* Archbishop Wartan Hunanian
Chanel

**Chanel S.A.**  é unha compañía francesa propiedade de Alain e Gerard Wertheimer, netos de Pierre Wertheimer, compañeiro de negocios de Gabrielle Bonheur Chanel. Chanel S.A. é unha casa da moda especializada na roupa de alta costura e de prêt-à-porter, nos produtos luxosos e nos accesorios. Na súa mocidade, Gabrielle Chanel gañou o alcume de *Coco* no tempo que foi cantante. Como deseñadora de moda, Coco Chanel creou un novo estilo para as mulleres, baseado na elegancia no vestir, con blusas, traxes, pantalóns e vestidos, xoias de pedras preciosas de deseño sinxelo. Este novo estilo substituíu as roupas e xoias do século XIX, que eran moi opulentos e constritivos. Os produtos da marca Chanel foron representados por modelos e actrices, como Inès de la Fressange, Catherine Deneuve, Carole Bouquet, Vanessa Paradis, Nicole Kidman, Anna Mouglalis, Hope Portocarrero, Audrey Tautou, Keira Knightley, Kristen Stewart e Marilyn Monroe.

## Notas 
## Véxase tamén 
### Ligazóns externas 
*Páxina oficial
Misión Imposible: Protocolo fantasma

***Misión imposible: Protocolo fantasma*** (en , tamén coñecido como *Mission: Impossible IV – Ghost Protocol* ou simplemente como *Mission: Impossible IV*) é un filme estadounidense de acción e espías, dirixido por Brad Bird e estreado no 2011. É o cuarto filme da serie *Mission: Impossible*. Está protagonizado por Tom Cruise, no seu papel do axente Ethan Hunt. *Protocolo fantasma* foi escrito por André Nemec e Josh Appelbaum, e producido por Cruise, J. J. Abrams (director do terceiro filme) e Bryan Burk.

Estreouse en galego o 21 de abril de 2021 a través da TVG. A directora de dobraxe foi Charo Pena e o filme foi traducido por Manuel Arca Castro.

## Personaxes 
* Tom Cruise como Ethan Hunt
:Voz da dobraxe galega de Monti Castiñeiras.
* Jeremy Renner como William Brandt
* Simon Pegg como Benji Dunn
:Voz da dobraxe galega de Antón Ja.
* Paula Patton como Jane Carter
* Michael Nyqvist como Kurt Hendricks
* Vladimir Mashkov como Anatoly Sidorov
* Samuli Edelmann como Marius Wistrom
* Ivan Shvedoff como Leonid Lisenker
* Anil Kapoor como Brij Nath
* Léa Seydoux como Sabine Moreau
* Josh Holloway como Trevor Hanaway
* Pavel Kříž como Marek Stefanski
* Miraj Grbić como Bogdan
* Ilia Volok como Fog
* Tom Wilkinson como Secretario da FMI
* Ving Rhames como Luther Stickell
* Michelle Monaghan como Julia Meade
* Lavell Crawford como Gardacostas de Julia
* Mike Dopud como garda do Kremlin
* Ivo Novák como axente ruso
* April Stewart como tradutora sueca
* Nicola Anderson como amiga de Julia
* Will Bargmann como amigo de Ethan

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Escudo do Uruguai

O **escudo do Uruguai** é un dos símbolos nacionais do país. Foi aprobado polas leis do 19 de marzo de 1829 e do 12 de xullo de 1906, e no decreto do 26 de outubro de 1908. De acordo con este último decreto, dispúxose como modelo oficial de Escudo Nacional o presentado por Miguel Copetti, axustado nas súas regras de execución á modificación indicada polo poder executivo, que consistía na supresión de trofeos militares e da mariña.

## Escudos históricos 

Ficheiro:Escudo ProvinciaOriental.jpg|Escudo da Provincia Oriental (1813-1817)
Ficheiro:Coat of arms of the Provincia Cisplatina.svg|Escudo da Provincia Cisplatina (1817-1829)

## Notas 
## Véxase tamén 
### Outros artigos 
* Bandeira do Uruguai
Salmonella bongori

***Salmonella bongori*** é unha especie de bacterias patóxenas, que hoxe en día é unha das dúas especies do xénero *Salmonella* (antes era considerada unha subespecie de *Salmonella enterica*, e denominábase *Salmonella* subsp. V ou *S. enterica* subsp. *bongori*). É un bacilo gramnegativo que causa unha enfermidade gastrointestinal, que orixina diarrea e cambras nalgúns animais, pero só en casos raros se informou que afectase a humanos. Considérase un microbio típico de animais de sangue "frío", a diferenza doutros membros do xénero, e a maioría das veces está asociada a réptiles.

Foi descuberta en 1966 nun lagarto na cidade de Bongor, no Chad, de onde recibiu o seu nome *bongori*. Despois de décadas de controversia na nomenclatura do xénero *Salmonella*, *S. bongori* adquiriu o seu status de especie en 2005.

## Patoxenicidade e epidemioloxía 
*S. bongori* é considerada clasicamente como unha *Salmonella* de lagartos. Porén, algunhas investigacións contradín a noción de que esta especie ten unha especificidade de hóspede estrita, xa que hai informes da súa aparición en cans e aves. Nos animais, a diferenza do que ocorre con infeccións por outras salmonelas, a infección pola especie *bongori* é xeralmente asintomática e non causa efectos discernibles, aínda que as infeccións en animais de compañía están asociadas con diarrea. As primeiras observacións, procedentes de Mesina e Palermo, datan de finais de 1984, e foron seguidas de máis casos noutras cidades da illa de Sicilia. Entre as funcións específicas de *Salmonella* inclúense as de moitos xenes para a virulencia, que caracterizan as diverxencias entre *S. enterica* e *S. bongori*. Por exemplo, o xene *SPI-2* que codifica os sistemas de secreción de tipo III presentes en *S. enterica* están ausentes en *S. bongori*. Hai tamén unha indicación de que os determinantes de virulencia, especificamente as proteínas efectoras, están relacionadas máis estreitamente con *E. coli* enteropatoxénicas porque algúns dos xenes se perderon en *S. enterica*.

## Notas 
## Véxase tamén 
### Ligazóns externas 
* Taxonomía en UniProt
* Información do xenoma en The Wellcome Trust Sanger Institute
* Biografía en Bacmap Genome Atlas
* Clasificación en Encyclopedia of Life

* Taxonomía no  National Center for Biotechnology Information

* Ficha no Leibniz-Institut DSMZ - Deutsche Sammlung von Mikroorganismen und Zellkulturen GmbH

* Historia da nomenclatura
Ramón Souto

**Ramón Souto Caride**, nado en Vigo o 21 de abril de 1976, é un compositor musical galego. É o director artístico do Vertixe Sonora Ensemble desde a súa creación.

## Traxectoria
Despois de se formar en CSM Vigo e o CLEM Barcelona, colabora co grupo de teatro Artello compoñendo música para os seus concertos "Fábula e "Polgariño. Forma parte da BAUR, plataforma experimental que alterna a improvisación libre, o rock progresivo e o free jazz.

En paralelo presenta o seu traballo en encontros e festivais importantes como o Latin American Composers Festival Injuve, Villafranca, Acanthes, Festival de Música española de Cádiz. En 2008 recibiu a mención de honra no Concurso Internacional de Composición de Ossia (Nova York).

Colaborou con artistas como Yi-Chung Chen, Juan Carlos Garvayo ou Donatienne Michel-Dansac, e con poetas como Jorge Riechmann.

Actualmente, é profesor de música no IES de Mos.

## Obra
miniatura|Ramón Souto nun concerto.
* **Orchestra**: *Todo lo que le hice a TOTOLA aquella noche*
* **Ensemble instrumental**: *Sexteto*, *In Sospenso*, *Fricción*, *Construcción de un verso*, *Hikmet habitado*.
* **As obras dun único instrumento**: *Mi gran dolor americano*.
* **Vocal Works**:
**Mixto a capella: 2 poemas corais, 6 primeiros poemas, xogos de nenos e *Quer pouco*.
**Voz e piano: 2 poemas e 5 cancións.
* **Electro**: Backettianas 1 e 2.
* **Theatre Music**: De fábula e polgariño.
* **Projets** Vertixe Sonora Ensemble.

## Notas
Caroline Trentini

**Caroline Trentini**, nada en Panambi, Río Grande do Sur, o 6 de xullo de 1987, é unha modelo brasileira tamén coñecida como **Carol Trentini**.

## Traxectoria 
No 2000, Trentini foi descuberta mentres camiñaba pola rúa por un axente, o mesmo que descubriu a Gisele Bündchen, e pouco despois mudouse a São Paulo, un destino habitual das modelos novas brasileiras. A súa carreira profesional comezou nese intre, e despois dun ano, Trentini mudouse de novo, esta vez a Nova York. Comezou a destacar cando foi elixida por Marc Jacobs para unha campaña publicidataria, e foi fotografada por Juergen Teller.

## Notas 
## Véxase tamén 
### Ligazóns externas 
*Ficha en fashionmodeldirectory.com 
*
*Ficha en Ford Models .
María Costas

**María Costas González**, nada en Vigo o 15 de agosto de 1959, é unha cantante e actriz galega de teatro e televisión.

## Filmografía 
[miniatura|250px|[Víctor Mosqueira (esquerda), María Costas (centro) Avelino González (dereita) e Ana Coya, na gala dos María Casares 2014.]]
### Televisión 
**Luci* (TVG, 2014; 2 episodios, como Soledad)
**Casa Manola* (TVG, 2014 - 2017; 26 episodios, como Manola)
**Serramoura*
**A espía*
**O sabor das margaridas* (2ª tempada)
**La isla de las mentiras*
### Cinema
**Divinas palabras* (1989)
**Dhogs* (2017)
**Trala porta* (curtametraxe, 2019; como María)
**O que queda de nós* (curtametraxe, 2021; como Nai)

## Teatro 
* *As laranxas máis laranxas de todas as laranxas* de Carlos Casares (Teatro Artello, 1977)
* *Viaxe ao país de ningures* de Manuel Lourenzo (Teatro Artello, 1979)
* *Morte e vida Severina* de João Cabral de Melo Neto (Teatro Artello, 1980)
**Tarará Chis-pum* (Teatro Artello, 1981)
* *Pic-nic* de Fernando Arrabal (Teatro Artello, 1981)
* *L’uomo* (1987; espectáculo de café-teatro, 6 meses.)
* *Bloody Mary* (1993)
* *Decorcheas* de María Armesto (Teatro de Ningures, 2003; xira de 1 ano)
* *Galicia Caníbal, o musical* (2012)
* *Da Vinci tiña razón* de Roland Topor (Producións Teatrais Excéntricas, 2014)
* *Os amores de Jacques o fatalista de Diderot*, adaptación de Quico Cadaval (Producións Teatrais Excéntricas, 2016)
* *A cabeza do dragón* (Producións Teatrais Excéntricas, 2017)
* *Carpe Diem* (Producións Teatrais Excéntricas)
**Medida X Medida* (Producións Teatrais Excéntricas)

## Notas 
## Véxase tamén 
### Ligazóns externas 
* chirucantante.wix.com/maria-costas
Ana Carolina Reston

**Ana Carolina Reston Macan**, nada en São Paulo o 4 de xuño de 1985 e finada o 15 de novembro de 2006, foi unha modelo brasileira.

## Traxectoria 
Reston naceu no seo dunha familia de clase media de Jundiaí, nas aforas de São Paulo. Con 13 anos, comezou a súa carreira de modelo despois de gañar un concurso local de beleza. Foi representada por axencias como Ford, Elite e L'Équipe, en países como a China, Turquía, México e o Xapón, a apareceu en campañas publicitarias de Giorgio Armani.

En xaneiro de 2004, Reston fixo a súa primeira viaxe a Guangzhou, na China. Mentres facía un casting na cidade, achacóuselle estar 'demasiado gorda', un criticismo que marcaría a súa caída nunha anorexia nerviosa.http://observer.guardian.co.uk/magazine/story/0,,1987928,00.html?gusrc=rss&feed=1

No momento da súa morte, Reston pesaba só 40&nbsp;kg e medía 1,73m, e fora hospitalizada dende o 25 de outubro de 2006 por malfunción dos riles, producida pola anorexia nerviosa e a bulimia nerviosa que padecía. A súa dieta baseábase só en mazás e tomates. A súa situación fíxose cada vez máis grave, e unha infección xeneralizada levouna á morte con 21 anos.

## Notas 
## Véxase tamén 
### Ligazóns externas 
* Ficha en fashionmodeldirectory.com 
* Noticia da morte no telegraph.co.uk
Mateo Torres Bestard

**Mateo Torres Bestard**, nado en Palma en 1891 e finado na mesma cidade o 6 de agosto de 1969, foi un militar e político español.

## Traxectoria 
Ingresou na Academia de Infantaría en 1907. Ascendeu a capitán en 1917 e participou na campaña de Marrocos. Regresou a Mallorca en 1927 e obtivo a graduación de comandante en 1930. Foi axudante do xeneral Francisco Franco cando foi comandante militar das Baleares (1933). Presidiu a Xunta Divisionaria que preparou en Mallorca o golpe de Estado do 18 de xullo de 1936 e foi nomenado xefe do Centro de Mobilitzación. Cando se iniciou a Guerra Civil foi xefe provincial de milicias e gobernador civil das Baleares (outubro de 1936 a maio de 1937). Logo foi trasladado a Sevilla. En maio de 1937 foi nomeado primeiro delegado nacional de organizacións xuvenís en Salamanca. O 14 de setembro dese ano foi nomeado gobernador civil de Pontevedra. Permaneceu no cargo até marzo de 1939. Coa graduación de coronel, foi xuíz eventual das Baleares (1943-1953). Finou en Palma o 6 de agosto de 1969.

## Vida persoal 
Casou con Margarita Palou y Coll, que finou en agosto de 1969.
## Notas 
## Véxase tamén 
### Bibliografía 
* 
### Ligazóns externas 
* "Mateu Torres Bestard" *Gran Enciclopèdia de Mallorca* .